stanford-oval/wikipedia huggingface dataset:
วินัย วิริยกิจจา
ประวัติ

วินัย เกิดวันที่ 12 มีนาคม พ.ศ. 2485 จบแพทย์จากคณะแพทยศาสตร์ศิริราชพยาบาล มหาวิทยาลัยมหิดล รุ่น 72
การทำงาน

วินัย รับราชการในสังกัดกระทรวงสาธารณสุข เป็นผู้อำนวยการโรงพยาบาลพนัสนิคม เป็นรองอธิบดีกรมการแพทย์ เป็นอธิบดีกรมสุขภาพจิต (2541 - 2544) ต่อมาได้รับแต่งตั้งเป็นปลัดกระทรวงสาธารณสุข ตั้งแต่วันที่ 1 ตุลาคม พ.ศ. 2544 - 30 กันยายน พ.ศ. 2545
วินัย เข้าร่วมงานการเมืองกับพรรคชาติไทย และได้รับแต่งตั้งเป็นรองหัวหน้าพรรคชาติไทย เป็นที่ปรึกษารัฐมนตรีว่าการกระทรวงการพัฒนาสังคมและความมั่นคงของมนุษย์ ในปี 2546 และที่ปรึกษารัฐมนตรีว่าการกระทรวงวัฒนธรรมในปีเดียวกัน ต่อมาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2548 เขาได้ลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ลำดับที่ 1 ของพรรคชาติไทย และได้รับเลือกตั้งเป็น สส.สมัยแรก ต่อมาในปี 2551 เขาลาออกจากพรรคชาติไทย โดยให้เหตุผลว่าต้องการทำงานการเมืองท้องถิ่นในเทศบาลนครนนทบุรี และปฏิเสธความขัดแย้งกับ ไชยา สะสมทรัพย์ เกี่ยวกับตำแหน่งทางการเมือง
วินัย ได้รับแต่งตั้งเป็นหนึ่งในทีมที่ปรึกษาคณะกรรมการพัฒนานโยบายและการบริหารสำนักงานปลัดกระทรวงสาธารณสุข ในยุคของ ณรงค์ สหเมธาพัฒน์ ปลัดกระทรวงสาธารณสุข ในปี 2557
เครื่องราชอิสริยาภรณ์

พ.ศ. 2544 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2540 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2537 –  เหรียญจักรพรรดิมาลา (ร.จ.พ.)
อุทัย สุดสุข

| นายแพทย์อุทัย สุดสุขม> ป.ช., ม.ว.ม. |
| --- | --- |

สมาชิกสภาผู้แทนราษฎร แบบบัญชีรายชื่อ
ดำรงตำแหน่ง 3 กุมภาพันธ์ พ.ศ. 2547 – 13 ตุลาคม พ.ศ. 2547
 
ข้อมูลส่วนบุคคล
เกิด: 18 มีนาคม พ.ศ. 2475 (92 ปี)
พรรคการเมือง: ประชาธิปัตย์ (2544–ปัจจุบัน)

นายแพทย์ อุทัย สุดสุข (เกิด 18 มีนาคม พ.ศ. 2475) อดีตสมาชิกสภาผู้แทนราษฎร แบบบัญชีรายชื่อ สังกัดพรรคประชาธิปัตย์ และอดีตปลัดกระทรวงสาธารณสุข
ประวัติ

อุทัย เกิดเมื่อวันที่ 18 มีนาคม พ.ศ. 2475 สำเร็จการศึกษาแพทยศาสตรบัณฑิต ระดับปริญญาโท สาธารณสุขศาสตรมหาบัณฑิต และได้รับปริญญาดุษฎีบัณฑิตกิตติมศักดิ์สาธารณสุขดุษฎีบัณฑิตกิตติมศักดิ์ และพุทธศาสตรดุษฎีบัณฑิตกิตติมศักดิ์
การทำงาน

นายแพทย์ อุทัย สุดสุข รับราชการในสังกัดกระทรวงสาธารณสุข จนกระทั่งได้รับตำแหน่งสูงสุดคือ ปลัดกระทรวงสาธารณสุข จนเกษียณอายุราชการ ต่อมาได้เข้าร่วมงานการเมืองกับพรรคประชาธิปัตย์ โดยการลงสมัครรับเลือกตั้งสมาชิกสภาผู้แทนราษฎรแบบบัญชีรายชื่อ ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2544 สังกัดพรรคประชาธิปัตย์ ลำดับที่ 32 แต่ไม่ได้รับเลือกตั้ง ซึ่งในขณะนั้นพรรคประชาธิปัตย์ได้รับเลือกตั้งจำนวน 31 ที่นั่ง
ต่อมาในเดือนกุมภาพันธ์ พ.ศ. 2547 นางอัญชลี เทพบุตร ส.ส.แบบบัญชีรายชื่อได้ลาออกจากตำแหน่ง ส่งผลให้นายแพทย์อุทัย ได้เลื่อนขึ้นมาดำรงตำแหน่งแทน แต่ก็ทำหน้าที่ได้ไม่นาน เขาก็ลาออกจากตำแหน่งในเดือนตุลาคมของปีเดียวกัน
นายแพทย์ อุทัย เคยได้รับแต่งตั้งเป็นคณะกรรมการที่ปรึกษาด้านสังคมจิตวิทยาในคณะรักษาความสงบเรียบร้อยแห่งชาติ (รสช.) ในปี 2534 ซึ่งมีพลเอก สุนทร คงสมพงษ์ เป็นหัวหน้าคณะ และมีศาสตราจารย์ บุญชนะ อัตถากร เป็นประธานที่ปรึกษา ต่อมาเป็นวุฒิสมาชิกในวุฒิสภาไทย ชุดที่ 6 ในปี 2535
นายแพทย์ อุทัย ได้รับรางวัลนักวิชาการด้านสาธารณสุขดีเด่น เข้ารับพระราชทานรางวัลชัยนาทนเรนทร ประจำปี 2564
เครื่องราชอิสริยาภรณ์

พ.ศ. 2533 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2526 –  เหรียญจักรพรรดิมาลา (ร.จ.พ.)
วังบ้านดอกไม้

| วังบ้านดอกไม้ |
| --- | --- |
วังบ้านดอกไม้
th
ข้อมูลทั่วไป
สถานะ: เปลี่ยนสภาพ
ประเภท: วัง
ที่ตั้ง: แขวงบ้านบาตร เขตป้อมปราบศัตรูพ่าย
เมือง:  กรุงเทพมหานคร
ประเทศ:  ไทย
พิกัด:  13°44′58″N 100°30′19″E﻿ / ﻿13.74944°N 100.50528°E﻿ / 13.74944; 100.50528
เริ่มสร้าง: ไม่ทราบ
เจ้าของ: กระทรวงอุตสาหกรรม
ข้อมูลทางเทคนิค
พื้นที่: 3 ไร่ 65 ตารางวา


 โบราณสถานที่ขึ้นทะเบียนโดยกรมศิลปากร
ชื่อที่ขึ้นทะเบียน: วังบ้านดอกไม้ (วังกรมพระกำแพงเพ็ชรอัครโยธิน)
ขึ้นเมื่อ: 7 พฤศจิกายน พ.ศ. 2548
เป็นส่วนหนึ่งของ: โบราณสถานในเขตกรุงเทพมหานคร
เลขอ้างอิง: 0005380
 
 
 
ปัจจุบันเป็นที่ตั้งของสำนักงานโรงงานกระดาษบางปะอิน และสำนักงานคณะกรรมการอ้อยและน้ำตาล
หน้ามุขฝั่งซ้าย วังบ้านดอกไม้
วังบ้านดอกไม้ ตั้งอยู่เลขที่ 129 ถนนหลวงฟากเหนือต่อกับถนนบริพัตร แขวงบ้านบาตร เขตป้อมปราบศัตรูพ่าย กรุงเทพมหานคร เดิมเป็นวังที่ประทับของนายพลเอก พระเจ้าบรมวงศ์เธอ กรมพระกำแพงเพ็ชรอัครโยธิน (พระราชโอรสองค์ที่ 35 ใน พระบาทสมเด็จพระจุลจอมเกล้าเจ้าอยู่หัว) บิดาแห่งการรถไฟไทย และผู้ริเริ่มกิจการวิทยุกระจายเสียงเป็นครั้งแรกในประเทศไทย
วังบ้านดอกไม้เคยเป็นที่ตั้งกรมป่าไม้ภายหลังจากที่ราชสกุลบุรฉัตรขายวังให้กรมป่าไม้ ในปัจจุบันได้เปลี่ยนเป็นสำนักงานโรงงานกระดาษบางปะอินและสำนักงานคณะกรรมการอ้อยและน้ำตาล กระทรวงอุตสาหกรรม
จนกระทั่งในปี พ.ศ. 2548 วังบ้านดอกไม้ได้รับการขึ้นทะเบียนเป็นโบราณสถานโดยกรมศิลปากร พื้นที่โบราณสถานประมาณ 3 ไร่ 65 ตารางวา
แผนร้ายลงท้ายว่ารัก

| แผนร้ายลงท้ายว่ารัก |
| --- | --- |
สร้างโดย: บริษัท สเต็ป พาวเวอร์ ทรี จำกัด
เขียนโดย: บทประพันธ์  : รอยพระจันทร์ บทโทรทัศน์ : เริงใจ
กำกับโดย: ฤทัยวรรณ วงศ์สิรสวัสดิ์
แสดงนำ: วิทยา วสุไกรไพศาล นิศาชล ต้วมสูงเนิน
ประเทศแหล่งกำเนิด: ไทย
จำนวนตอน: 30 ตอน
การผลิต
ผู้อำนวยการสร้าง: พัชนี จารุจินดา
ความยาวตอน: 60 นาที
ออกอากาศ
เครือข่าย: สถานีวิทยุโทรทัศน์ไทยทีวีสีช่อง 3
ออกอากาศ: 1 มิถุนายน พ.ศ. 2560 – 12 กรกฎาคม พ.ศ. 2560
แผนร้ายลงท้ายว่ารัก เป็นละครโทรทัศน์แนว โรแมนติก-ดราม่า-คอมเมดี้ ของค่าย STEP POWER 3 จำกัด โดยผู้จัด อุ๊ พัชนี จารุจินดา สร้างจากบทประพันธ์โดย รอยพระจันทร์ บทโทรทัศน์โดย เริงใจ กำกับการแสดงโดย ฤทัยวรรณ วงศ์สิรสวัสดิ์ นำแสดงโดย วิทยา วสุไกรไพศาล, นิศาชล ต้วมสูงเนิน ออกอากาศทุกวันจันทร์ - พฤหัสบดี เวลา 19.05 - 20.05 น. และวันศุกร์ เวลา 18.45 - 19.45 น. ทาง สถานีวิทยุโทรทัศน์ไทยทีวีสีช่อง 3 เริ่มตอนแรกวันพฤหัสบดีที่ 1 มิถุนายน พ.ศ. 2560−12 กรกฎาคม พ.ศ. 2560 ต่อจากละครเรื่องที่หนี้มีรัก
เรื่องย่อ

ด้วยความผูกพันของสามพี่น้อง ที่เคยลั่นวาจาว่าจะไม่พรากจากกัน ดุจดวงตะวันและดวงดาวไม่เคยหายไปจากท้องฟ้า ทำให้ “ฟากฟ้า” วางแผนร้ายมาช่วย “ตะวัน” น้องชายให้รอดพ้นจากการถูกยัดเยียดให้เป็นพ่อของเด็กในท้องของสาวไฮโซตระกูลดัง แต่ในงานวิวาห์ลวงโลกครั้งนั้น แผนร้ายของหญิงสาวเกิดพลาดพลั้ง เธอตกกระไดพลอยโจนให้ต้องจดทะเบียนสมรสกับหนุ่มใหญ่มหาเศรษฐี และนี่เองคือต้นเหตุของ “แผนร้าย ลงท้ายว่ารัก”
นักแสดง > นักแสดงรับเชิญ

อภินันท์ ประเสริฐวัฒนกุล รับบทเป็น สารวัตรคเชนทร์
สารวัตรหนุ่มใหญ่ เพื่อนสนิทของเพชรแท้ ทำงานช่วยเหลือการสืบหาคนร้ายและร่วมวางแผนกับเพชรแท้จนจับคนร้ายคือจริยาและลูก ๆ ได้สำเร็จ
อธิวัฒน์ สนิทวงศ์ ณ อยุธยา รับบทเป็น คฑาวุธ
พ่อของคคนางค์ หน้าตาดี มีไหวพริบ รักครอบครัวมาก
ตระการ พันธุมเลิศรุจี รับบทเป็น อิทธิพล
พ่อของภาณุมาศ ที่มีลูกชายร่วมกันกับนางสุธาสินีก็คือ ภาณุมาศ แต่มาประสบอุบัติเหตุทางรถยนต์เพราะนายสมคิดเป็นคนลงมือจัดการลงมือตัดสายเบรกที่รถยนต์โดยที่อิทธิพลและสุธาสินีทั้งสองได้เสียชีวิตในที่เกิดเหตุ
สรวงสุดา ลาวัณย์ประเสริฐ รับบทเป็น ลัดดา
สุปราณี เจริญผล รับบทเป็น นิศากร
แม่ของคคนางค์ จิตใจดี รักเพื่อนมาก เสียชีวิตด้วยโรคร้าย
โฉมฉาย ฉัตรวิไล รับบทเป็น ท่านหญิงรัศมี
ท่านยายของเพชรแท้ เจ้าระเบียบแบบราชนิกุล แต่จิตใจดี ยึดเกียรติของตระกูลเป็นสำคัญเอ็นดูคคนางค์เป็นพิเศษ
ศิรินุช เพ็ชรอุไร รับบทเป็น จันทร์ฉวี
พยาบาลประจำตัวของท่านหญิงรัศมี จะออกคู่กับท่านหญิงทุกฉาก ทำหน้าที่เป็นเลขาด้วยเป็นที่นับถือของเพชรแท้ กลางคน จิตใจดี แท้จริงเป็นคนสนุกสนาน แต่จะเงียบขรึมวางตัวเมื่ออยู่ต่อหน้าท่านหญิง
สุชาดา พูนพัฒนสุข รับบทเป็น นิดา (นิด)
แม่บ้านคอยดูแลคคนางค์กับนับดาวที่ภูเก็ต เก็บความลับเรื่องที่คคนางค์ไปกรุงเทพฯ ไม่ให้นับดาวรู้และเป็นกังวล ด้วยความที่เป็นคนเก่าแก่ คคนางค์จึงให้ความนับถือมาก
นฤมล พงษ์สุภาพ รับบทเป็น สุธาสินี
หญิงสาวสวยลูกสาวของเจ้าสัวอิทธิ แม่ของภาณุมาศ เสียชีวิตพร้อมกับอิทธิพล
กษาปณ์ จำปาดิบ รับบทเป็น สมคิด
อันธพาลที่ทางการตำรวจต้องการตัวเนื่องจากพัวพันกับคดีต่าง ๆ จำนวนมาก นิสัยเหี้ยมโหดเป็นคนรับงานจากจริยาให้ทำเรื่องเลวร้ายต่าง ๆ มีลูกน้องอยู่หลายคน
ธัชกร แสงไกร รับบทเป็น มีน
ตำรวจสาวที่สารวัตรคเชนทร์ส่งมาสืบคดีและช่วยให้มาเป็นบอดี้การ์ดส่วนตัวที่คอยติดตามคุ้มกันดูอยู่ห่าง ๆ ไม่ให้หนูดาวถูกนายสมคิดตามมาลอบทำร้าย
ด.ญ.ชินารดี อนุพงษ์ภิชาติ รับบทเป็น คคนางค์ (วัยเด็ก)
ด.ญ.สุภาภัสสร์ ผลเจริญรัตน์ รับบทเป็น นับดาว (วัยเด็ก)
นิธิโรจน์ สิมะกำธรณ์ รับบทเป็น พิพัฒน์
ทนายความประจำตระกูลประกายเพชร ผู้อยู่เบื้องหลังและกุมความลับต่าง ๆ ไว้อายุประมาณ35 ปี เป็นคนที่คอยช่วยเหลือเพชรแท้ในทุกเรื่อง โดยประสานกับองอาจ
การตอบรับ > เรตติ้ง

| ตอนที่ | ออกอากาศ | เรตติ้งทั่วประเทศ |
| --- | --- | --- |
| 1 | 1 มิถุนายน พ.ศ. 2560 | 1.2 |
| 2 | 2 มิถุนายน พ.ศ. 2560 | 1.2 |
| 3 | 5 มิถุนายน พ.ศ. 2560 | 1.6 |
| 4 | 6 มิถุนายน พ.ศ. 2560 | 1.4 |
| 5 | 7 มิถุนายน พ.ศ. 2560 | 1.5 |
| 6 | 8 มิถุนายน พ.ศ. 2560 | 1.4 |
| 7 | 9 มิถุนายน พ.ศ. 2560 | 1.5 |
| 8 | 12 มิถุนายน พ.ศ. 2560 | 1.9 |
| 9 | 13 มิถุนายน พ.ศ. 2560 | 2.6 |
| 10 | 14 มิถุนายน พ.ศ. 2560 | 1.8 |
| 11 | 15 มิถุนายน พ.ศ. 2560 | 1.9 |
| 12 | 16 มิถุนายน พ.ศ. 2560 | 1.2 |
| 13 | 19 มิถุนายน พ.ศ. 2560 | 1.7 |
| 14 | 20 มิถุนายน พ.ศ. 2560 | 2.1 |
| 15 | 21 มิถุนายน พ.ศ. 2560 | 1.8 |
| 16 | 22 มิถุนายน พ.ศ. 2560 | 2.0 |
| 17 | 23 มิถุนายน พ.ศ. 2560 | 1.6 |
| 18 | 26 มิถุนายน พ.ศ. 2560 | 1.7 |
| 19 | 27 มิถุนายน พ.ศ. 2560 | 1.9 |
| 20 | 28 มิถุนายน พ.ศ. 2560 | 1.8 |
| 21 | 29 มิถุนายน พ.ศ. 2560 | 1.7 |
| 22 | 30 มิถุนายน พ.ศ. 2560 | 1.5 |
| 23 | 3 กรกฎาคม พ.ศ. 2560 | 2.1 |
| 24 | 4 กรกฎาคม พ.ศ. 2560 | 1.8 |
| 25 | 5 กรกฎาคม พ.ศ. 2560 | 1.8 |
| 26 | 6 กรกฎาคม พ.ศ. 2560 | 1.9 |
| 27 | 7 กรกฎาคม พ.ศ. 2560 | 1.8 |
| 28 | 10 กรกฎาคม พ.ศ. 2560 | 2.3 |
| 29 | 11 กรกฎาคม พ.ศ. 2560 | 2.5 |
| 30 (ตอนจบ) | 12 กรกฎาคม พ.ศ. 2560 | 2.2 |
แหล่งข้อมูลอื่น

แผนร้ายลงท้ายว่ารัก : thaitv3.com เก็บถาวร 2017-06-05 ที่ เวย์แบ็กแมชชีน
เรื่องย่อละคร แผนร้ายลงท้ายว่ารัก : MThai[ลิงก์เสีย]
แผนร้ายลงท้ายว่ารัก ที่สยามโซน
เรื่องย่อละคร แผนร้ายลงท้ายว่ารัก : manager.co.th เก็บถาวร 2017-06-03 ที่ เวย์แบ็กแมชชีน
เรื่องย่อละคร แผนร้ายลงท้ายว่ารัก : dram.tlcthai.com เก็บถาวร 2020-09-21 ที่ เวย์แบ็กแมชชีน
เรื่องย่อละคร แผนร้ายลงท้ายว่ารัก : kapook.com
ภักดี โพธิศิริ

| ภักดี โพธิศิริ> ข้อมูลส่วนบุคคล |
| --- | --- |
เกิด: 18 มิถุนายน พ.ศ. 2490 (77 ปี)

ศาสตราจารย์(พิเศษ) เภสัชกร ภักดี โพธิศิริ (เกิด 18 มิถุนายน พ.ศ. 2490) เป็น ประธานกรรมการในคณะกรรมการปฏิรูปประเทศด้านการป้องกันและปราบปรามการทุจริตและประพฤติมิชอบ
กรรมการผู้ทรงคุณวุฒิในคณะกรรมการอาหาร กรรมการในคณะกรรมการจัดทำยุทธศาสตร์ด้านการปรับสมดุลและพัฒนาระบบการบริหารจัดการภาครัฐ กรรมการผู้ทรงคุณวุฒิด้านการบริหารในคณะกรรมการบริหารศูนย์ความเป็นเลิศด้านชีววิทยาศาสตร์อดีตกรรมการ คณะกรรมการป้องกันและปราบปรามการทุจริตแห่งชาติและอดีตเลขาธิการคณะกรรมการอาหารและยา (อย.) กระทรวงสาธารณสุข
การศึกษา

ศาสตราจารย์(พิเศษ) เภสัชกร ภักดี โพธิศิริ หรือที่รู้จักกันในนาม เภสัชกร ศาสตราจารย์(พิเศษ) ดร.ภักดี โพธิศิริ จบการศึกษาจาก โรงเรียนสวนกุหลาบวิทยาลัย คณะเภสัชศาสตร์ มหาวิทยาลัยแพทยศาสตร์ เมื่อ พ.ศ. 2510 แล้วไปศึกษาต่อที่มหาวิทยาลัยวิสคอนซิน สหรัฐอเมริกา จบปริญญาโท พ.ศ. 2515 และปริญญาเอก พ.ศ. 2517  และศึกษาเพิ่มเติม นิติศาสตร์ มหาวิทยาลัยรามคำแหง ปี พ.ศ. 2527
การทำงาน

ภักดี รับราชการกระทรวงสาธารณสุข เคยดำรงตำแหน่ง ผู้ตรวจราชการกระทรวงสาธารณสุข เลขาธิการคณะกรรมการอาหารและยา รองปลัดกระทรวงสาธารณสุข อธิบดีกรมวิทยาศาสตร์การแพทย์ อธิบดีกรมอนามัย
ตำแหน่งสุดท้ายคือ  เลขาธิการคณะกรรมการอาหารและยา สำนักงานคณะกรรมการอาหารและยา กระทรวงสาธารณสุข ตั้งแต่ เดือนตุลาคม 2547 ก่อนหน้านี้ภักดีลงสมัครคัดเลือก เป็น ป.ป.ช. และคาดหวังว่าจะได้รับการคัดเลือกจากที่ประชุมวุฒิสภา ก่อนจะได้รับการแต่งตั้งตามประกาศคณะปฏิรูปการปกครองในระบอบประชาธิปไตยอันมีพระมหากษัตริย์ทรงเป็นประมุข ฉบับที่ 19 ลงวันที่ 22 กันยายน 2549
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
โพล้ง เลี้ยงประเสริฐ

| โพล้ง เลี้ยงประเสริฐ |
| --- | --- |

เกิด: ประมาณ พ.ศ. 2444 บ้านท่าเสา จังหวัดอุตรดิตถ์
เสียชีวิต: 22 ตุลาคม พ.ศ. 2522 บ้านคุ้งตะเภา จังหวัดอุตรดิตถ์
ชื่ออื่น: มวยตีนลิง
โพล้ง เลี้ยงประเสริฐ เกิดเมื่อประมาณ พ.ศ. 2444 ที่บ้านท่าเสา จ.อุตรดิตถ์ เป็นบุตรของนายสอน-นางขำ เลี้ยงประเสริฐ มีพี่น้อง 7 คน โดยเป็นชาย 6 คน หญิง 1 คน โดยพี่น้องที่เป็นชาย 5 คนคือ แก้ว เลี้ยงประเสริฐ โต๊ะ เลี้ยงประเสริฐ แพ เลี้ยงประเสริฐ ฤทธิ์ เลี้ยงประเสริฐ และพลอย เลี้ยงประเสริฐ เป็นนักมวยมีชื่อเสียงทั้งหมด
เข้ากรุง

โพล้งฝึกมวยจากครูเอม บ้านท่าเสา ซึ่งเป็นลูกศิษย์ในสายของครูเมฆ บ้านท่าเสาที่เป็นครูของพระยาพิชัยดาบหัก เมื่อมีฝีมือจึงตระเวนออกชกมวยตามเวทีต่าง ๆ จนได้พบกับ หลวงพินิจฯ ข้าราชการศาลเมืองสุพรรณ จึงชักชวนนายโพล้งและนายแพเข้ามาชกมวยในกรุงเทพฯ ต่อมา สองพี่น้องกลับบ้านไปชวนพี่น้องของตนอีก 3 คนเข้ามาชกในกรุงเทพฯ ด้วยกัน โดยอยู่ในสังกัดของนายนาวาเอก พระชลัมภ์พิสัยเสนีย์ ร.น. ผลงานการชกในกรุงเทพฯของนายโพล้ง เคยชนะนายสร่างจากลพบุรี ชนะ บัว วัดอิ่ม แพ้สุวรรณ นิวาศวัต
กลับบ้าน

หลังจากที่นายแพชกนายเจียร์นักมวยชาวเขมรถึงแกความตายและพ้นจากความผิด ทั้ง 5 พี่น้องจึงกลับอุตรดิตถ์ ตระเวนชกมวยในแถบภาคเหนือ ชกชนะนายสิงห์วัน ประตูเชียงใหม่ ยอดมวยเมืองเชียงใหม่ เสมอกับนายจีนไก่ คณะทวีสิทธิ์ ยอดมวยเมืองลำปางแบบน่าชนะ และด้วยที่ฝีมือเก่งเกินนักมวยรุ่นเดียวกัน ในที่สุดจึงไม่มีใครขึ้นเปรียบมวยด้วยจนต้องเลิกมวยโดยปริยาย
บั้นปลายชีวิต

เมื่อเลิกมวยแล้ว นายโพล้งยังได้รับเชิญให้ไปชกโชว์ตามที่ต่าง ๆ เช่น ชกโชว์กับครูชา จุฑาเพชร ครูมวยจากลำปาง เมื่อ พ.ศ. 2488 และได้รับเชิญให้ไปแสดงไหว้ครูมวยไทยในงานพระยาพิชัยดาบหักเป็นประจำ นายโพล้งถึงแก่กรรมเมื่อ 22 ตุลาคม พ.ศ. 2522 รวมอายุได้ 78 ปี
แป้นพิมพ์เกษมณี

ผังแป้นพิมพ์เกษมณี
แป้นพิมพ์เกษมณี เป็นผังแป้นพิมพ์ภาษาไทย คิดค้นโดยสุวรรณประเสริฐ เกษมณี เพื่อใช้กับเครื่องพิมพ์ดีด (ซึ่งไม่มี ฃ/ฅ) ไม่ใช่กับคอมพิวเตอร์โดยตรง โดยในตอนแรกผังแป้นพิมพ์นี้เรียกว่า "แบบมาตรฐาน" เนื่องจากเป็นผังแป้นพิมพ์แบบแรก ๆ ที่ใช้ ต่อมาผู้ร่วมงานเรียกชื่อว่า แป้นพิมพ์เกษมณี เนื่องจากสฤษดิ์ ปัตตะโชติ ได้นำเสนอผังแป้นพิมพ์แบบใหม่ ที่เรียกว่าแป้นพิมพ์ปัตตะโชติ
ปัจจุบัน สำนักงานมาตรฐานผลิตภัณฑ์อุตสาหกรรม (สมอ.) กระทรวงอุตสาหกรรม พัฒนาแป้นพิมพ์เกษมณีเป็นแป้นพิมพ์ค่าเริ่มต้นของคอมพิวเตอร์
แป้นพิมพ์เกษมณีมีแป้นเหย้าอยู่ที่ ซ้าย ฟ ห ก ด และขวา –่ า ส ว
จุดแตกต่างระหว่างเครื่องพิมพ์ดีดกับคอมพิวเตอร์มีดังนี้
เมื่อยกแคร่ ⇧ Shift แล้วกดแป้น –ึ เครื่องพิมพ์ดีดจะได้ไม้หันอากาศพร้อมกับไม้โท (–ั้) เทียบเท่ากับการกดทีละตัว ส่วนคอมพิวเตอร์จะได้สัญลักษณ์สกุลเงินบาท (฿)
เครื่องพิมพ์ดีดไม่มีแป้นสำหรับ ฃ ฅ, ๅ + และ _ % สำหรับคอมพิวเตอร์เพิ่มเข้ามาในภายหลัง
ดูเพิ่ม

แป้นพิมพ์ปัตตะโชติ
เครื่องพิมพ์ดีด
คีย์บอร์ดคอมพิวเตอร์
TIS 820
แหล่งข้อมูลอื่น

ข้อมูลจาก Nectec เก็บถาวร 2011-09-22 ที่ เวย์แบ็กแมชชีน
วรวิทย์ ตันติวัฒนทรัพย์

| วรวิทย์ ตันติวัฒนทรัพย์ |
| --- | --- |
เกิด: อำเภอพนมสารคาม จังหวัดฉะเชิงเทรา
สัญชาติ: ไทย
ศิษย์เก่า: คณะแพทยศาสตร์ มหาวิทยาลัยศรีนครินทรวิโรฒ
อาชีพ: แพทย์, ผู้อำนวยการโรงพยาบาลอุ้มผาง
มีชื่อเสียงจาก: แพทย์ชนบทดีเด่น
นายแพทย์วรวิทย์ ตันติวัฒนทรัพย์ เป็นแพทย์ชนบทดีเด่น ผู้อำนวยการโรงพยาบาลอุ้มผาง อำเภออุ้มผาง จังหวัดตาก เป็นแพทย์ชนบทประจำโรงพยาบาลแห่งนี้ตั้งแต่การใช้ทุนเมื่อ พ.ศ. 2534 จนถึงปัจจุบัน โดยไม่เคยย้ายโอนไปโรงพยาบาลอื่น โรงพยาบาลอุ้มผางเป็นโรงพยาบาลในพื้นที่ที่การคมนาคมเข้าถึงอย่างยากลำบาก และมีผู้ป่วยไร้สัญชาติจำนวนมาก การทำงานของนายแพทย์วรวิทย์จึงมักรวมถึงการดูแลทางการแพทย์ให้บุคคลไร้สัญชาติ การรับมือกับหนี้สินที่เกิดจากค่าใช้จ่ายส่วนเกินจากหลักประกันสุขภาพถ้วนหน้าซึ่งมาจากค่ารักษาพยาบาลของผู้ป่วยไร้สัญชาติ และการพัฒนาโรงพยาบาลในด้านต่าง ๆ ให้สามารถพึ่งพาตนเองได้ นอกจากนี้นายแพทย์วรวิทย์ยังเคลื่อนไหวผลักดัน พ.ร.บ. หลักประกันสุขภาพถ้วนหน้าให้ครอบคลุมบุคคลไร้สัญชาติในประเทศไทย
ชีวิตช่วงต้นและการศึกษา

นายแพทย์วรวิทย์เป็นชาวอำเภอพนมสารคาม จังหวัดฉะเชิงเทรา จบการศึกษาจากคณะแพทยศาสตร์ มหาวิทยาลัยศรีนครินทรวิโรฒ รุ่นที่ 1 เมื่อปี พ.ศ. 2534 และเลือกเป็นแพทย์ใช้ทุนที่โรงพยาบาลอุ้มผางด้วยความตั้งใจเดิมที่จะใช้ทุนเพียงหนึ่งปี
การงาน > โรงพยาบาลอุ้มผาง

ในขณะนั้นโรงพยาบาลอุ้มผางเป็นโรงพยาบาลขนาด 10 เตียง นับจากนั้น นายแพทย์วรวิทย์พัฒนาโรงพยาบาลอุ้มผางโดยยึดหลักการพึ่งพาตนเองเป็นหลัก ดังสังเกตได้จากโครงการรับบริจาคยา ไปจนถึงอุปกรณ์ช่วยการแพทย์ต่าง ๆ โดยมีการบริหารงานเพื่อลดค่าใช้จ่ายของโรงพยาบาลลงในหลายด้าน เช่น ติดตั้งโซล่าร์เซลล์ และดูแลปรับปรุงระบบไฟฟ้าและประปาของโรงพยาบาลในช่วงแรก ๆ
การงาน > กิจกรรมสัญชาติ

เมื่อปี พ.ศ. 2553 ได้ตั้ง “คลินิกกฎหมาย” เพื่อดำเนินงานด้านกฎหมายขอสัญชาติไทยให้กับบุคคลไร้สัญชาติ นอกจากนี้ยังนำเงินส่วนบุคคลจัดตั้งเป็นเงินทุนการศึกษาสำหรับนักเรียนในพื้นที่ และบริหารงานสนับสนุนโรงพยาบาลส่งเสริมสุขภาพตำบล 7 แห่ง สถานบริการสาธารณสุขชุมชน 6 แห่ง สุขศาลาพระราชทาน 2 แห่งและสุขศาลาหมู่บ้าน 13 แห่งในฐานะโรงพยาบาลแม่ข่าย
นอกจากนี้เขายังเป็นผู้มีส่วนสำคัญในการเคลื่อนไหวผลักดัน พ.ร.บ. หลักประกันสุขภาพถ้วนหน้าให้ครอบคลุมบุคคลไร้สัญชาติในประเทศไทย
รางวัลที่ได้รับ

นายแพทย์วรวิทย์ ตันติวัฒนทรัพย์ เคยได้รับรางวัลต่าง ๆ ดังนี้
รางวัลผู้อำนวยการโรงพยาบาลชุมชนดีเด่น กระทรวงสาธารณสุข ปี 2537
รางวัลแพทย์ชนบทดีเด่น กองทุนนายแพทย์กนกศักดิ์ พูลเกษรในมูลนิธิแพทย์ชนบท ปี 2538
รางวัลเพชรน้ำเอกในวงราชการ สมาคมข้าราชการพลเรือนแห่งประเทศไทย ปี 2539
รางวัลแพทย์ดีเด่นในชนบท คณะแพทยศาสตร์ศิริราชพยาบาล มหาวิทยาลัยมหิดล ปี 2541
ศิษย์เก่าแพทย์ดีเด่น ชมรมศิษย์เก่าคณะแพทยศาสตร์ มหาวิทยาลัยศรีนครินทรวิโรฒ ปี 2551
แพทย์ในดวงใจ 77 จังหวัด แพทยสมาคม ประจำจังหวัดตาก
วัดศรีสุดาจันทร์

| วัดศรีสุดาจันทร์ |
| --- | --- |

ชื่อสามัญ: วัดศรีสุดาจันทร์, วัดฤาษี, วัดฤาษีสุดาจันทร์
ที่ตั้ง: ตำบลบ้านกลาง อำเภอปะนาเระ จังหวัดปัตตานี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดศรีสุดาจันทร์ เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลบ้านกลาง อำเภอปะนาเระ จังหวัดปัตตานี มีที่ดินตั้งวัดเนื้อที่ 13 ไร่ 3 งาน 22 ตารางวา มีที่ธรณีสงฆ์ 6 แปลง
วัดศรีสุดาจันทร์สร้างขึ้นเมื่อประมาณ พ.ศ. 2442 เดิมมีนามว่า วัดฤาษี บ้างระบุว่าชื่อ วัดฤาษีสุดาจันทร์ มีรูปปั้นเจ้าพ่อฤาษีเป็นสัญลักษณ์อยู่ด้วยในขณะนี้ เป็นวัดอยู่ไม่ห่างจากวัดบ้านกลาง หรือ วัดเทพนิมิตร มีชาวไทยมุสลิมตั้งบ้านเรือนอยู่โดยรอบวัด พระสงฆ์ไม่สะดวกในการดำรงชีพ จึงได้ออกมาสร้างวัดศรีสุดาจันทร์ วัดได้รับพระราชทานวิสุงคามสีมาเมื่อ พ.ศ. 2452
อาคารเสนาสนะที่สำคัญ ได้แก่ อุโบสถกว้าง 6.80 เมตร ยาว 16 เมตร โครงสร้างคอนกรีตเสริมเหล็ก สร้างตามแบบของกรมการศาสนา กุฏิสงฆ์จำนวน 3 หลัง โครงสร้างเป็นอาคารไม้ยกพื้นสูง และหอสวดมนต์กว้าง 7 เมตร ยาว 14 เมตร สร้าง พ.ศ. 2503 ก่ออิฐถือปูน มีระเบียง และมีเจดีย์หลวงพ่อหนอน บรรจุอัฐิของพระครูศรีเทวะธรรมาชัย อดีตเจ้าอาวาสวัดศรีสุดาจันทร์ เป็นพระที่ออกบวชในสมัยอยุธยาเป็นราชธานี
โรงพยาบาลร้อยเอ็ด

| โรงพยาบาลร้อยเอ็ด |
| --- | --- |
Roi Et Hospital


ประเภท: รัฐ (โรงพยาบาลศูนย์)
ที่ตั้ง: 111 ถนนรณชัยชาญยุทธ ตำบลในเมือง อำเภอเมืองร้อยเอ็ด จังหวัดร้อยเอ็ด 45000
ข้อมูลทั่วไป
ก่อตั้ง: 5 กันยายน พ.ศ. 2483 (84 ปี)
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยมหาสารคาม
ผู้อำนวยการ: นพ.ชาญชัย จันทร์วรชัยกุล
จำนวนเตียง: 977
แพทย์: 121 คน
เว็บไซต์: http://www.reh.go.th/
โรงพยาบาลร้อยเอ็ด เป็นโรงพยาบาลศูนย์ประจำจังหวัดร้อยเอ็ด ขนาด 820 เตียง สังกัดกระทรวงสาธารณสุข ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่ 111 ถนนรณชัยชาญยุทธ ตำบลในเมือง อำเภอเมืองร้อยเอ็ด จังหวัดร้อยเอ็ด และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยมหาสารคาม
ประวัติ

โรงพยาบาลร้อยเอ็ด ก่อตั้งครั้งแรกในวันที่ 5 กันยายน 2483 บริเวณที่ดินสโมสรเสือป่า เนื้อที่ 45 ไร่ 2 งาน 45 ตารางวา ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลร้อยเอ็ดขึ้นเป็น โรงพยาบาลศูนย์ร้อยเอ็ด เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุข
ศูนย์แพทยศาสตรศึกษาชั้นคลินิก

ศูนย์แพทยศาสตรศึกษาชั้นคลินิก โรงพยาบาลร้อยเอ็ด ภายใต้โครงการผลิตแพทย์เพื่อชาวชนบท ศูนย์แพทยศาสตรศึกษาชั้นคลินิกโรงพยาบาลร้อยเอ็ด ก่อตั้งขึ้นภายใต้โครงการผลิตแพทย์เพิ่มเพื่อชาวชนบท (the Collaborative Project to Increase Production of Rural Doctor : CPIRD)  เพื่อแก้ปัญหาการขาดแคลนแพทย์และการกระจายแพทย์ที่ไม่เหมาะสมในชนบท โดยมียุทธศาสตร์เริ่มต้นคือ รับจากชนบท เรียนที่ชนบท และกลับสู่ชนบท และได้ลงนามความร่วมมืออย่างเป็นทางการกับคณะแพทยศาสตร์ มหาวิทยาลัยมหาสารคามโดยการจัดการเรียนการสอน นักศึกษาชั้นปีที่ 1 จะเรียนกระบวนวิชาในหมวดวิชาศึกษาทั่วไปตามข้อบังคับเพื่อการศึกษา ขั้นปริญญาตรีของมหาวิทยาลัยมหาสารคาม ชั้นปีที่ 2-3 เรียนร่วมกับชั้นปรีคลินิกของคณะแพทยศาสตร์ มหาวิทยาลัยมหาสารคาม ส่วนในชั้นคลินิกปีที่ 4-6 เรียนที่ศูนย์แพทยศาสตรศึกษาชั้นคลินิก โรงพยาบาลร้อยเอ็ด
หลักสูตรการศึกษา

ปัจจุบัน ศูนย์แพทยศาสตรศึกษาชั้นคลินิก โรงพยาบาลร้อยเอ็ด จัดการเรียนการสอนในระดับชั้นคลินิก ตามหลักสูตรแพทยศาสตรบัณฑิตของคณะแพทยศาสตร์ มหาวิทยาลัยมหาสารคาม ใน 1 หลักสูตร คือ
| ปริญญาตรี | สถาบันอุดมศึกษา |
| --- | --- |
 หลักสูตรแพทยศาสตรบัณฑิต (พ.บ.) สาขาวิชาแพทยศาสตร์:  มหาวิทยาลัยมหาสารคาม
ระยะเวลาในการศึกษา

ใช้ระยะเวลาในการศึกษาตลอดหลักสูตรรวม 6 ปี ดังนี้
| ระดับชั้น | สถานที่ศึกษา |
| --- | --- |
 ระดับชั้นเตรียมแพทยศาสตร์และชั้นปรีคลินิก (ชั้นปี 1 - 3) ระดับชั้นคลินิก (ชั้นปี 4 - 6):  มหาวิทยาลัยมหาสารคาม  ศูนย์แพทยศาสตรศึกษาชั้นคลินิก โรงพยาบาลร้อยเอ็ด
การรับบุคคลเข้าศึกษาในหลักสูตรแพทยศาสตรบัณฑิต

คณะแพทยศาสตร์ มหาวิทยาลัยมหาสารคาม เปิดรับนิสิตแพทย์รุ่นที่ 1 ในปีการศึกษา 2549 โดยใช้ระบบรับตรงของคณะแพทยศาสตร์ มหาวิทยาลัยมหาสารคาม ปัจจุบัน คณะแพทยศาสตร์ เปิดรับนิสิตในหลักสูตรแพทยศาสตรบัณฑิต สาขาวิชาแพทยศาสตร์ทั้งสิ้น 1 โครงการ ได้แก่
โครงการผลิตแพทย์เพิ่มเพื่อชาวชนบท (CPIRD) คณะแพทยศาสตร์
โดยคณะเปิดรับเฉพาะนักเรียนที่มีภูมิลำเนาในเขตพื้นที่ 7 จังหวัดภาคตะวันออกเฉียงเหนือเท่านั้น คือ มหาสารคาม ร้อยเอ็ด กาฬสินธุ์ ขอนแก่น มุกดาหาร นครพนม และสกลนคร
วิระ มาวิจักขณ์

ศาสตราภิชานวิระ มาวิจักขณ์  อดีตนายกสภาวิศวกร (วาระปี พ.ศ. 2549-2552) อดีตวุฒิสมาชิกที่มาจากการสรรหา (วาระปี พ.ศ. 2551-2554) อดีตอธิบดีกรมโรงงานอุตสาหกรรม กระทรวงอุตสาหกรรม ก่อนเกษียณอายุราชการในปี พ.ศ. 2546 นายวิระ มาวิจักขณ์ จบการศึกษาระดับปริญญาโททางด้าน chemical engineering จาก University of Texas Austin และ ปริญญาตรีสาขาวิศวกรรมศาสตร์ จากจุฬาลงกรณ์มหาวิทยาลัย สูงกว่าปริญญาตรี Certificate, RVB., DELFT : เนเธอร์แลนด์, ADV. Trainning in Industrial Management และ สำนักงาน ก.พ. หลักสูตรนักบริหารระดับสูง รุ่นที่ 23 นายวิระ มาวิจักขณ์สมรสและมีบุตรธิดาจำนวน 4 คน
นายวิระ มาวิจักขณ์ เป็นผู้เชี่ยวชาญทางด้านสารเคมี โดยเฉพาะวัตถุมีพิษ โดยมีประสบการณ์จากการคลุกคลีกับโรงงานอุตสาหกรรม ซึ่งเป็นโรงงานผลิตสีของครอบครัวมาตั้งแต่เด็กๆ ในสมัยที่ทำงานที่กรมโรงงานอุตสาหกรรม นายวิระ มาวิจักขณ์ จึงมีบทบาทสำคัญในการปรับปรุง พ.ร.บ. วัตถุอันตราย การแก้ไขปัญหาข้อขัดแย้งระหว่างโรงงานและชาวบ้านในชุมชนมาบตาพุด รวมทั้งเป็นผู้บุกเบิกในการพัฒนารบบโรงงานรีไซเคิลกากสารพิษจากโรงงานหลังจากเกษียณอายุราชการ นายวิระ มาวิจักขณ์ได้หันมาทำงานให้กับองค์กรวิชาชีพ โดยได้เข้าร่วมเป็นคณะกรรมการสภาวิศวกรครั้งแรกในปี พ.ศ. 2548 และได้รับเลือกให้เป็นนายกสภาวิศวกร วาระปี พ.ศ. 2549-2552 และนายกสมาคมวิศวกรความปลอดภัยไทย
เครื่องราชอิสริยาภรณ์

พ.ศ. 2551 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2546 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2542 –  เหรียญจักรพรรดิมาลา (ร.จ.พ.)
โรงพยาบาลอุดรธานี

| โรงพยาบาลอุดรธานี |
| --- | --- |
Udon Thani Hospital


ประเภท: โรงพยาบาลศูนย์
ที่ตั้ง: 33 ถ.เพาะนิยม ต.หมากแข้ง อ.เมือง จ.อุดรธานี 41000
ข้อมูลทั่วไป
ก่อตั้ง: พ.ศ. 2494
สังกัด: กระทรวงสาธารณสุข
ความร่วมมือ: คณะแพทยศาสตร์ มหาวิทยาลัยขอนแก่น
ผู้อำนวยการ: นายแพทย์ทรงเกียรติ เล็กตระกูล
จำนวนเตียง: 1,154 เตียง
แพทย์: 216 คน
เว็บไซต์: https://www.udh.go.th/
โรงพยาบาลอุดรธานี เป็นโรงพยาบาลในสังกัดกระทรวงสาธารณสุข ประเภทโรงพยาบาลประจำจังหวัด ให้บริการรักษาทั่วผู้ป่วยในและผู้ป่วยนอก ตั้งอยู่ที่เลขที่  33 ถ.เพาะนิยม ต.หมากแข้ง อ.เมือง จ.อุดรธานี และทำหน้าที่เป็นศูนย์แพทยศาสตรศึกษาชั้นคลินิกและสถาบันสมทบเพื่อการผลิตแพทย์ให้กับคณะแพทยศาสตร์ มหาวิทยาลัยขอนแก่น
ประวัติ

โรงพยาบาลอุดรธานี ก่อตั้งครั้งแรกเมื่อปี 2494  และวันที่ 24 เมษายน 2497 ขุนบริบาลบรรพตเขตต์ ผู้ว่าราชการจังหวัดในขณะนั้น ได้ทำพิธีเปิดตึกอำนวยการเพื่อเปิดรับบริการผู้ป่วยอย่างเป็นทางการเป็นครั้งแรก ซึ่งโรงพยาบาลอุดรธานี ได้ดำเนินการปรับปรุงพัฒนาคุณภาพและขยายการให้บริการอย่างสม่ำเสมอมาตามลำดับ จนถึงปัจจุบันภายใต้การบริหารงานโดยมีวิสัยทัศน์ และพันธกิจ ด้วยความมุ่งมั่นจนได้ผลงานบริการด้านสุขภาพที่มีการพัฒนาอย่างต่อเนื่อง ต่อมาเมื่อมีการเพิ่มขึ้นของประชากรและผู้ป่วย กระทรวงสาธารณสุขจึงได้ยกฐานะโรงพยาบาลอุดรธานีขึ้นเป็น โรงพยาบาลศูนย์อุดรธานี เพื่อสกัดกั้นผู้ป่วยที่อยู่ในต่างจังหวัดมิให้ต้องเสียเวลา และค่าใช้จ่ายโดยไม่จำเป็นในการขอรับบริการที่มีคุณภาพจากโรงพยาบาลในกรุงเทพมหานคร และเพื่อรับการส่งต่อผู้ป่วยจากโรงพยาบาลจังหวัดอื่นๆ ที่มีอยู่โดยรอบ ตลอดจนเป็นสถานที่ฝึกอบรมบุคลากรสาธารณสุข